|  |  |
| --- | --- |
|  |  |
|  | |

|  |  |  |
| --- | --- | --- |
|  |  |  |

|  |
| --- |
| **KAUNO MIESTO SAVIVALDYBĖS ADMINISTRACIJOS SOCIALINIŲ PASLAUGŲ SKYRIAUS VEDĖJAS** |
| **ĮSAKYMAS** |
| **DĖL KAUNO MIESTO SAVIVALDYBĖS 2023–2025 METŲ UŽIMTUMO DIDINIMO PROGRAMOS KVIETIMO 2024 METAIS TEIKTI PARAIŠKAS SKELBIMO** |
| ..... Nr. ............... |
| Kaunas |

Vadovaujantis Kauno miesto savivaldybės 2023–2025 metų užimtumo didinimo programos paraiškų pateikimo, vertinimo ir programos įgyvendinimo tvarkos aprašo, patvirtinto Kauno miesto savivaldybės mero 2024 m. kovo 15 d. potvarkiu M-274 „Kauno miesto savivaldybės 2023–2025 metų užimtumo didinimo programos paraiškų pateikimo, vertinimo ir programos įgyvendinimo tvarkos aprašo patvirtinimo“, 3, 5 punktais ir Kauno miesto savivaldybės administracijos Socialinių paslaugų skyriaus nuostatų, patvirtintų Kauno miesto savivaldybės administracijos direktoriaus 2023 m. balandžio 6 d. įsakymu Nr. A-1247 „Dėl Kauno miesto savivaldybės administracijos Socialinių paslaugų skyriaus nuostatų patvirtinimo“, 17 punktu,   
n u s t a t a u:

1. Paraiškų, kaip jos apibrėžtos Kauno miesto savivaldybės 2023-2025 metų užimtumo didinimo programoje, patvirtintoje Kauno miesto savivaldybės tarybos 2023 m. kovo 28 d. sprendimu Nr. T-108 „Dėl Kauno miesto savivaldybės 2023-2025 metų užimtumo didinimo programos patvirtinimo“, pateikimo būdus ir tvarką:

1.1.Paraiška rengiama pagal Kauno miesto savivaldybės mero patvirtintą formą, kurioje nurodyti privalomi pateikti duomenys ir informacija. Paraiška turi būti užpildyta kompiuteriu, lietuvių kalba, Visi paraiškos lapai turi būti sunumeruoti eilės tvarka. Ranka užpildytos paraiškos nepriimamos. Paraiška turi būti pasirašyta ją teikiančio juridinio asmens vadovo ar jo įgalioto asmens. Priemonei įgyvendinti vienas pareiškėjas gali teikti tik vieną paraišką.

1.2. Pateikiamų dokumentų kopijos turi būti patvirtintos teisės aktų nustatyta tvarka.

1.3. Užpildyta ir pasirašyta nustatytos formos paraiška kartu su kvietime nurodytais dokumentais iki kvietimo teikti paraiškas skelbime nurodyto termino pabaigos gali būti teikiama elektroninėmis priemonėmis per Savivaldybės elektroninių paslaugų sistemą (https://epaslaugos.kaunas.lt/paslaugos/uzimtumo-programa/) arba pristatoma į vietą adresu: Kauno miesto savivaldybės administracijos Klientų aptarnavimo ir informavimo skyriaus Asmenų aptarnavimo poskyris, Laisvės al. 94A (5 darbo vieta). Paraiškos, kurios teikiamos elektroninėmis priemonėmis, turi būti parengtos ir patvirtintos vadovaujantis Lietuvos Respublikos elektroninio parašo įstatymu ir Elektroninio parašo taisyklėmis, patvirtintomis valstybės įmonės Registrų centro direktoriaus 2012 m. gegužės 31 d. įsakymu Nr. V-159 „Dėl Elektroninio parašo taisyklių patvirtinimo“.

Pristatant paraišką į Kauno miesto savivaldybės administraciją - pasirašyta popierinė paraiška su pridedamais dokumentais teikiama užklijuotame voke - ant kurio turi būti užrašas „Kauno miesto savivaldybės 2023–2025 metų užimtumo didinimo programos atrankai“ ir juridinio asmens pavadinimas.

2. Paraiškų pateikimo terminą – iki 2024 m. balandžio 19 d. 15.00 val.

3. Paraiškoje nurodytų veiklų terminą - veiklos turi būti įgyvendintos iki 2024 m. lapkričio 29 dienos;

4. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia:

4.1. Savivaldybės administracijos Socialinių paslaugų skyriaus vyriausioji specialistė Sigita Liatekė, (8 37) 42 56 25, [sigita.liateke@kaunas.lt](mailto:sigita.liateke@kaunas.lt);

4.2. Savivaldybės administracijos Socialinių paslaugų skyriaus vyriausioji specialistė Gintarė Urbonienė (8 37) 20 98 21, [gintare.urboniene@kaunas.lt](mailto:gintare.urboniene@kaunas.lt).

5. Informaciją dėl paraiškų sistemos teikia Savivaldybės administracijos Strateginio planavimo, analizės ir programų valdymo skyriaus vyriausioji specialistė Laura Pauparytė,  ( 8 37) 42 35 39.

6. Šis įsakymas per vieną mėnesį nuo informacijos apie jį gavimo dienos gali būti skundžiamas Regionų administracinio teismo Kauno rūmams (A. Mickevičiaus g. 8 A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |  |
| --- | --- | --- |
| Skyriaus vedėja |  | Jolanta Baltaduonytė |